《季冬溪阁别张幼于》
明代·陈芹

即见雕栏外，丝丝柳拂头。
水平桃叶渡，花碍木兰舟。
定拟寻春至，仍须下榻留。
只怜君去日，雪洒翠云裘。

作者简介：明应天府上元人，字子野，号横崖。安南国王裔，先世于永乐中避黎氏之叛来奔，遂家金陵。嘉靖举人，谒选知奉新县，调宁乡，到任三阅月，即谢病归。与盛时泰辈结青溪社，于桃叶渡附近起邀笛阁，招延名士，文酒觞咏，盛极一时。博学工文，亦工书画，尤善画竹，有《陈子野集》。